Document ID: /fineweb-2-swissfilter-quality_10-filterrobots/filtered/02816.jsonl.gz/141

U Švicarskoj trenutačno živi 80 tisuća Hrvata pokazali su podaci Središnjeg državnog ureda za Hrvate izvan Republike Hrvatske. Tako u ukupnom broju stanovnika u Švicarskoj Hrvati čine 0.92 posto.
Središnji državni ured priopćio je da su podaci prikupljeni temeljem temelju procjena hrvatskih diplomatskih misija i konzularnih ureda, hrvatskih katoličkih misija, kao i popisa stanovništva u državama u kojima borave hrvatski iseljenici i njihovi potomci.
“Na temelju procjena hrvatskih zajednica u nekim od tih država, procjenjuje se da oko 3.200.000 hrvatskih iseljenika i njihovih potomaka živi izvan Hrvatske i širom svijeta.“, stoji u priopćenju.
Tradicionalno, Hrvatska je zemlja iseljavanja
Ukoliko se u obzir uzmu podaci hrvatskog Državnog zavoda za statistiku, da u Hrvatskoj živi nešto manje od 3,86 milijuna stanovnika, može se zaključiti da skoro podjednak broj Hrvata živi u Hrvatskoj i u inozemstvu.
Iz Ureda kažu da je tipično za sve hrvatske iseljenike, bilo one koji žive u prekomorskim državama, ili one koji žive u neposrednoj blizini svoje domovine, to da žele surađivati sa svojom domovinom.
“Naš glavni cilj temelji se na tome kako očuvati identitet hrvatskih iseljenika, bez obzira na vrijeme odlaska, razlog napuštanja, razinu obrazovanja i ukupni profil hrvatskih iseljenika.“, napisali su u priopćenju.
-
-
Ilustracija: Helveticro.ch / Podaci: Središnji državni ured za Hrvate izvan RH